ՀՀ Հանրային խորհրդի գենդերային և ժողովրդագրական հարցերի հանձնաժողովը հանդես է եկել հայտարարությամբ , որով անհանգստություն է հայտնում գենդերային քաղաքականության հարցերի վերաբերյալ անհարկի շահարկումներով, «Կանանց և տղամարդկանց հավասար իրավունքների և հավասար հնարավորությունների ապահովման մասին» օրենքի մասին տարածվող ապատեղեկատվությամբ, ինչպես նաև կանանց ՀԿ-ների դեմ սկսված վարկաբեկման գործընթացով, անձերի ու կազմակերպությունների նկատմամբ հնչեցվող վիրավորանքներով ու սպառնալիքներով: Անընդունելի համարելով նման գործելաոճը հանձնաժողովն այնուամենայնիվ պատրաստակամություն է հայտնում երկխոսության մեջ մտնել բոլոր նրանց հետ, ովքեր չեն ընդունում գենդերային հավասարության գաղափարը կամ վերապահումներ ունեն վերը նշված օրենքի առնչությամբ: